Tema 7. Extenció de Contractes  | Dret Laboral (UAB) | Unybook\nTema 7. Extenció de Contractes (2014)\nTema 7. Extenció de Contractes\nAsignatura Dret Laboral\nFecha de subida 11/12/2014\nApunts relatius al tema 7, on es parla de les diferents maneres d'extingir un contracte, des de les diferents parts, pels diferents motius i les diferents possibilitats jurídiques (procedent, improcedent, nul) així com les indemnitacions i procediment a seguir per l'empresa en cada cas.\nTEMA 7. EXTINCIÓ DEL CONTRACTE DE TREB ALL Concepte Entenem com a extinció del contracte de treball la finalització del vincle que uneix a les parts, suposant el cessament definitiu de les obligacions de les partes. Art 49 ET.\nEfectes Ruptura definitiva del contracte de treball sense possibilitat de reiniciar la relació, excepte que es celebri un nou contracte.\nCal distingir l’extinció d’altres figures jurídiques: • Suspensió o excedència, en que els efectes de la relació laboral s’interrompen, però no finalitzen.\nCauses d’extinció: - Voluntat unilateral de l’empresari.\n- Voluntat unilateral del treballador.\n- Voluntat d’ambdues parts.\n- Per desaparició i incapacitat de les parts.\nPer voluntat unilateral de l’empresari • Per força major que impossibiliti definitivament la prestació de serveis (incendi, terratrèmol) (51.7 ET).\n• Per acomiadament col·lectiu, fonamentat en causes econòmiques, tècniques, organitzatives o de producció.\n• Per acomiadament per causes objectives legalment procedents.\n• Per acomiadament del treballador, per causes disciplinàries.\n- Acció contra l’acomiadament: El treballador té 20 dies hàbils per impugnar l’acomiadament, a comptar a partir del dia següent d’aquest.\nPer voluntat unilateral del treballador El treballador té la facultat de desistir lliure i voluntàriament del contracte de treball en qualsevol moment sense al·legar justa causa.\n- article 35 de la CE: dret a la llibertat professional.\n- article 1.1 de l’ET: el treball és voluntari.\nCauses • Per dimissió del treballador, previ avís segons el conveni col·lectiu o costum del lloc.\n• Per voluntat del treballador fonamentada en un incompliment empresarial (50 ET).\n• Per voluntat de la treballadora víctima de violència de gènere.\nPer dimissió del treballador Dimissió del treballador, previ avís segons el conveni col·lectiu o costum del lloc. La idea d’abandonar el lloc de treball ha de ser clar, lliure, voluntari i indubtable.\nFinalització de la relació laboral en base a l’exercici de la facultat extintiva unilateral comunicada a l’empresari. Si no es comunica en temps i forma es pot condemnar al treballador a indemnitzar a l’empresari pel perjudici.\nÉs diferent a l’abandonament del lloc de treball: el treballador perdrà part del salari i pot ser condemnat a indemnitzar a l’empresari.\nPer voluntat del treballador - Exercici de la facultat extintiva unilateral del treballador que té com a causa legal l’incompliment de l’empresari.\n- L’incompliment empresarial ha de ser greu.\n- L’extinció només la pot decretar un jutge sol·licitada pel treballador.\n- La indemnització corresponent a l’acomiadament improcedent.\nSón causes justes perquè el treballador pugui sol·Licitar l’extinció del contracte: a) Les MSCT portades a terme sense respectar el procediment del 41 ET i atemptin la dignitat del treballador.\nb) La falta de pagament o endarreriments continuats en el pagament del salari pactat.\nc) Qualsevol altre incompliment greu de les obligacions de l’empresari, llevat de força major.\nd) La negativa de l’empresari a reintegrar el treballador en les condicions anteriors e treball en els supòsits que preveuen els articles 40 i 41 d’aquesta Llei, si una sentència judicial els ha declarat injustificats (40 trasllat i 41 canvi de jornada, declarats incorrectes).\nPer voluntat de la traballadora víctima de violència de gènere Per voluntat de la treballadora que ha d’abandonar definitivament el lloc de treball com a conseqüència de ser víctima de violència de gènere. Similar a la dimissió, però sense necessitat de preavisar i amb dret a atur, però no indemnització.\nPer voluntat d’ambdues parts - Per mutu acord de les parts: Les parts poden acordar que arribat un moment rescindiran la relació laboral de mutu acord.\n- Per les causes consignades vàlidament en el contracte, excepte que constitueixin abús de dret manifest per part de l’empresari.\nPer desaparició o incapacitat de les parts • Que afecten al treballador: - Per mort, gran invalidesa, incapacitat permanent total o absoluta.\n- Per jubilació del treballador.\n• Que afecten a l’empresari: - Empresari persona física: per mort, jubilació, incapacitat de l’empresari, sense perjudici a la subrogació empresarial (44 ET).\n- Empresari persona jurídica: per extinció de la personalitat jurídica, via 51 ET.\nPer desaparició o incapacitat temporal (objectiu) Ineptitud Per ineptitud del treballador coneguda o sobrevinguda amb posterioritat a la seva col·locació en l’empresa, de forma objectiva. Ineptitud física o psíquica (un vigilant de seguretat que agafa sida), per pèrdua de requisits professionals (un transportista que condueix ebri i perd el carnet de conduir) o per reconeixement mèdic.\nLa ineptitud existent amb anterioritat al compliment d’un període de prova no es pot al·legar amb posterioritat a aquest compliment.\nIneptitud: Absència en el treballador de les facultats necessàries per poder realitzar el treball, amb pèrdua continuada del rendiment. Han de ser verdaderes i permanents, general i amb certa entitat, aliena a la voluntat del treballador .\nFalta d’adaptació al lloc de treball • Per falta d’adaptació del treballador a les modificacions tècniques en el SEU lloc de treball habitual, quan aquests canvis siguin raonables.\n• Oferiment previ de l’empresari al treballador d’un curs dirigit a facilitar l’adaptació a les modificacions dutes a terme. Dret del treballador a cobrar el mateix salari durant el curs.\n• L’extinció no pot ser acordada per l’empresari fins que hagin transcorregut com a mínim dos mesos des que es va introduir la modificació o des que va finalitzar la formació adreçada a l’adaptació.\n• És exigible la raonabilitat en el canvi: - Existència d’un motiu productiu de suficient entitat que justifiqui les modificacions.\n- Respecte al grup professional del treballador.\nAmortització de llocs de treball per causes ETOP Quan es doni alguna de les causes que preveu l’article 51.1 ET. i l’extinció afecti a un nombre de treballadors inferior al que s’estableix en el 51.1 ET. És igual a l’acomiadament col·lectiu, només varia el nombre de treballadors.\nEls representats dels treballadors tenen prioritat de permanència en l’empresa en el supòsit al que es refereix aquest apartat (per protegir-los encara que donin molta guerra).\nEstudi de les causes en l’apartat d’acomiadament col·lectiu.\nAbsentisme laboral Llei: Per faltes d’assistència a la feina, fins i tot justificades però intermitents, que arribin al 20% de les jornades hàbils en dos mesos consecutius sempre que el total de faltes d’assistència en els dotze mesos anteriors arribi al cinc per cent de les jornades hàbils, o al 25% en quatre mesos discontinus dins d’un període de dotze mesos.\n1. Falta d’assistència durant la jornada.\n2. Falta justificada o injustificada.\nEs podrà acomiadar per aquest mètode quan: - Durant un període de 2 mesos, el treballador falta de manera discontinua un 20% de la jornada, sempre i quan durant els 12 mesos anteriors hagi faltat almenys un 5% de la jornada.\n- En un període de 12 mesos el treballador falti un 25% de la jornada en mesos discontinus.\n- La falta d’assistència ha de ser per la jornada completa.\n• No es computen com a faltes d’assistència, als efectes del paràgraf anterior: - Les absències degudes a vaga legal.\n- L’exercici d’activitats de representació legal dels treballadors.\n- Accident de treball.\n- Maternitat, risc durant l’embaràs i la lactància, malalties causades per embaràs, part o lactància, paternitat, llicències i vacances.\n- Malaltia o accident no laboral quan la baixa hagi estat acordada pels serveis sanitaris oficials i tingui una durada de més de vint dies consecutius.\n- Ni les motivades per la situació física o psicològica derivada de violència de gènere.\n• Tampoc es computen les absències que obeeixin a un tractament mèdic de càncer o malaltia greu.\nFalta de consignació pel manteniment del contracte Quan l’administració pública, per algun motiu, no pot mantenir un contracte que depèn d’ella.\nForma Comunicació de l’acomiadament: Comunica al treballador l’acomiadament mitjançant un escrit que n’expressi la causa de forma clara i precisa.\nIndemnització: Simultàniament al lliurament de la comunicació escrita, cal posar a disposició la indemnització de 20 dies per any de servei, prorratejant-se per mesos els períodes de temps inferiors a 1 any, i amb un màxim de 12 mensualitats.\nCausa econòmica (52.c ET): Si la causa és econòmica i l’empresari no pot pagar la indemnització, pot fer-ho constar en ela comunicació escrita i no posar-la a disposició de forma simultània. El treballador podrà exigir-li el pagament en el moment de l’efectivitat de la decisió d’extinció.\nPreavís: Concessió d’un preavís de quinze dies, computat des del lliurament de la comunicació personal al treballador fins a l’extinció del contracte de treball.\nLlicència per trobar feina: Durant el període de preavís el treballador, o el seu representant legal si es tracta d’una persona amb disminució, té dret a una llicència de 6 hores setmanals per buscar una ocupació nova, sense pèrdua de remuneració.\nEfectes Acomiadament procedent: Valida la decisió extintiva. S’entén acreditada la causa al·legada i la forma. La falta de preavís o error excusable en el càlcul de la indemnització no determina improcedència, s’abona el salar dels dies no pre-avisats o de la quantitat de la indemnització no abonada.\nQuan s’hagi adoptat amb una causa discriminatòria o vulnerant drets fonamentals.\n• Quan afecti a treballadors durant el període de maternitat, risc durant l’embaràs, risc durant la lactància natural,… • Dones embarassades, des de la data de l’embaràs fins el començament del període de suspensió.\n• Treballadors que es reincorporen al treball un cop finalitzat els períodes de suspensió del contracte per maternitat, adopció o acolliment o paternitat, sempre que no hagin transcorregut 9 mesos.\nL’acomiadament serà procedent si es determina que la causa de l’acomiadament no està relacionada amb la maternitat, embaràs… Acomiadament individual o col·lectiu per causes empresarials Concepte i regulació • Causes econòmiques: quan dels resultats de l’empresa es desprengui una situació econòmica negativa, en casos com ara l’existència de pèrdues actuals o previstes, o la disminució persistent del seu nivell d’ingressos ordinaris o vendes.\nEn tot cas, s’entén que la disminució és persistent si durant tres trimestres consecutius el nivell d’ingressos ordinaris o vendes de cada trimestre és inferior al registrat en el mateix trimestre de l’any anterior.\n• Causes tècniques: quan es produeixin canvis, entre d’altres, en l’àmbit dels mitjans o instruments de producció.\n• Causes organitzatives: quan es produeixin canvis, entre d’altres, en l’àmbit dels sistemes i mètodes de treball del personal o en la manera d’organitzar la producció.\nCauses productives: quan es produeixin canvis, entre d’altres, en la demanda dels productes o serveis que l’empresa pretén col·locar al mercat.\nAcomiadament individual o col·lectiu Quan concorren les esmentades causes l´empresa podrà procedir a l´extinció dels contractes de treball per via: - de l’acomiadament objectiu de l´article 52.c ET.\n- o per acomiadament col·lectiu.\n- L’acomiadament serà individual (objectiu) quan es vulgui acomiadar com a màxim a: • 10 treballadors en empreses de menys de 100 treballadors.\n• El 10% de la plantilla en empreses d’entre 100 i 300 treballadors.\n• El 30% de la plantilla en empreses de més de 300 treballadors.\n- Si es vol acomiadar a més treballadors, s’haurà d’utilitzar l’acomiadament col·lectiu.\n- Per poder fer un acomiadament col·lectiu se segueix un procès: I.\nFer una comunicació a l’Autoritat Laboral.\nEs constitueix una comissió de treballadors per a que negociïn amb l’empresari.\nIII. Aquestes negociacions tindran una durada d’entre 15 i 30 dies i l’empresari haurà d’entregar als treballadors tota la comptabilitat de l’empresa per a que aquests puguin constatar que realment hi ha pèrdues.\nIV. Les negociacions podran acabar amb acord o sense acord.\n- L’acomiadament col·lectiu és molt complex com podem veure. A més, intervindrà inspecció de treball, per verificar que no hi hagi frau, que es faci bé, etc.\nQuan l’extinció no afecti a la totalitat de la plantilla els representants de l’empresa tindran prioritat de permanència a l´empresa.\nERO L´acomiadament col·lectiu es realitzarà mitjançant la tramitació d´un ERO.\nRealització d´un període de consultes amb els representants dels treballadors per evitar o reduir l’acomiadament col·lectiu i atenuar les conseqüències. S’exigeix BONA FE NEGOCIAL.\nAl finalitzar el període de consultes l´empresa comunica a l´autoritat laboral i als treballadors individualment la decisió extintiva i els seus termes.\nIndemnització mínima: 20 dies de salari per any de servei prorratejant-se en mesos els períodes de temps inferiors a l´any, amb un màxim de 12 mensualitats.\nVies d´impugnació • Impugnació col·lectiva via representants dels treballadors.\n• Impugnació individual, dels treballadors afectats. Paralitzada per la col·lectiva.\n• Impugnació d´ofici de l´autoritat laboral.\n• Quan entengui que els acords adoptats en el període de consultes s´ha realitzat mitjançant frau, dol, coacció o abús de dret.\n• O quan l´entitat gestora de les prestacions d´atur informi que la decisió extintiva empresarial pot tenir l´objectiu d´obtenir indegudament prestacions d´atur dels treballadors.\nAcomiadament disciplinari Concepte Entenem per acomiadament disciplinari l´extinció del contracte de treball per voluntat unilateral de l’empresari fonamentat en un incompliment contractual, greu i culpable del treballador.\nRegulació: 54 a 56 de l’ET.\nCauses • Les faltes repetides i injustificades d'assistència o puntualitat a la feina. L’empresari haurà de provar que tu faltes repetidament i sense justificar a la feina. Les faltes han de ser voluntàries. El nombre de faltes d’assistència exigibles es regulen per conveni. Les faltes de puntualitat són tant a l’entrada com a la sortida.\n• La indisciplina o desobediència a la feina.\n• Les ofenses verbals o físiques a l'empresari, a les persones que treballen a l'empresa o als familiars que hi conviuen. Han de ser al lloc de treball i per temes laborals.\n• La transgressió de la bona fe contractual i també l'abús de confiança en l'exercici de la feina. La bona fe es transgredeix quan es fingeix ignorar el que es sap o quan es fa un acte equívoc per beneficiar-se (extralimitar-se de les funcions, robar diners de la caixa, etc.). L’abús de confiança es fa quan es falta a la confiança dipositada per l’empresari.\n• La disminució continuada i voluntària en el rendiment de treball normal o pactat. S’ha de pactar quin és el rendiment normal i durant quant de temps haurà de ser aquesta reducció.\n• L'embriaguesa habitual o toxicomania si repercuteix negativament en la feina.\n• L’assetjament per raó d’origen racial o ètnic, religió o conviccions, discapacitat, edat o orientació sexual i l’assetjament sexual o per raó de sexe a l’empresari o a les persones que treballen a l’empresa.\nForma Notificació: Per escrit al treballador i hi han de constar els fets que el motiven i la data en què produirà efectes.\nPer conveni col·lectiu es poden establir altres exigències formals Obertura d'expedient contradictori si el treballador és un representant legal dels treballadors o un delegat sindical. Escoltar, - A la persona interessada.\n- Als altres membres de la representació a la qual pertany, si n’hi ha.\nSi el treballador està afiliat a un sindicat, i a l'empresari li consta, ha de donar audiència prèvia als delegats sindicals de la secció sindical corresponent a aquest sindicat.\nSi l'acomiadament es fa sense observar l´anterior, l'empresari pot fer un acomiadament nou en què compleixi els requisits omesos.\n- Han de transcórrer vint dies des del dia següent en que es va fer el primer acomiadament.\n- L’efecte serà el del dia del segon acomiadament.\n- L’empresari ha d´abonar els salaris d´aquests dies i mantenir d´alta al treballador a la seguretat social.\nEfectes • Quan s´hagi adoptat amb una causa discriminatòria o vulnerant drets fonamentals.\n• Quan afecti a treballadors durant el període de maternitat, risc durant l´embaràs, risc durant la lactància natural… • Dones embarassades, des de la data de l´embaràs fins el començament del període de suspensió.\nL´acomiadament serà procedent si es determina que la causa de l´acomiadament no està relacionada amb la maternitat, embaràs… • 281 i ss Llei 36/2011, de 10 d’octubre, reguladora de la jurisdicció social.\n• Falta de readmissió o readmissió irregular. A instància del treballador el jutge determinarà: - L´extinció del contracte de treball a la data de la resolució.\n- Decretarà que s’aboni la indemnització de 33 dies + salaris de tramitació + possibilitat de fixar indemnització addicional de 15 dies per any amb un màxim de 12 mensualitats.\n- Que s’aboni els salaris del període entre la primera sentència que declara la improcedència i aquesta resolució.\nDret Laboral - Tema 6. Modificacions en la prestació del servei (2014) Apunte\nDret Laboral - Tema 5. Temps de treball (2014) Apunte\nDret - Tema 2 - Principis del Dret en les Relacions Comercials (2016) Apunte\nDret Laboral - TEMA 7 (2015) Apunte


Sergi Raset continuarà un any més als despatxos de la Unió Esportiva Olot - Garrotxa Digital\nSergi Raset continuarà un any més als despatxos de la Unió Esportiva Olot\nOlot - Publicat a les 15:59\nComentaris tancats a Sergi Raset continuarà un any més als despatxos de la Unió Esportiva Olot\nEl director esportiu gironí Sergi Raset acorda la seva renovació per una temporada més amb la Unió Esportiva Olot. Ja serà el quart any de Raset al club, en el qual va entrar amb ambició per dissenyar un projecte on hi va incorporar futbolistes de proximitat i amb il·lusió per assolir nous reptes. El gironí s’ha convertit en una peça clau en els despatxos confeccionant la primera plantilla i gestionant i organitzant el futbol formatiu de la Unió Esportiva Olot.\nRaset afirma estar “content de seguir vinculat al club un any més”. Va ser partícip de l’ascens i la salvació del club i, per aquest motiu, comenta sentir-se satisfet amb la feina feta.\nNomenen el castellfollitenc Pere Vilà com a nou representant territorial de l’Esport a la demarcació de Barcelona\nQueviures Pilar manté el pols amb les grans superfícies amb producte de proximitat\nLa Vall d’en Bas presenta un Pla Estratègic Municipal de Mobilitat Sostenible amb 21 propostes\nDes del 2019 la Vall d’en Bas treballa en l’elaboració d’un Pla Estratègic Municipal de Mobilitat Sostenible (PEMMS) i aquest dissabte a dos quarts d’onze del matí, a Can Trona, s’exposaran les principals idees d’aquest pla no normatiu als veïns.…\nCreure-s’ho més, ser més efectius i minimitzar errors: la recepta de l’Hoquei Olot per sumar els primers punts del curs\nL’Hoquei Olot continua a la cerca dels primers punts de la temporada. Després d’haver sumat tres derrotes en tres partits a l’estrena a l’OK Lliga Plata, els de Jordi García visiten aquest diumenge a les 12 del migdia al Barça, que porta una victòria,…\nNingú pot resistir la comparació amb el Club Patinatge Artístic Olot. Les olotines han aconseguit guanyar per dotzena vegada el Campionat Europeu de Grups de Xou, amb la coreografia 'Sóc Innocent'. Les noies de Ricard Planiol i Ester Fàbrega han estat els…


Tag Archive for "teletrabajo" | Asesoría Financiera S.A. – Asesoria Fiscal Barcelona, Contable Barcelona\nPublicat per afadmin04 el dia 26/10/2020 - 09:57:59 Sense comentaris\nL'RDL 28/2020, de 22 de Setembre, de treball a distància (BOE 23 09 2020) ve a substituir la regulació tradicional en un únic article de l'Estatut dels Treballadors. Aquesta normativa ha entrat en vigor el passat 13 d'octubre. La nova normativa NO s'aplica en les següents situacions:\na) Treball a distància com a mesura de contenció sanitària derivada de la COVID 19: aquesta modalitat de treball a distància o teletreball, imposada pels decrets de l'estat d'alarma no li aplicaria la nova normativa, li continuarà resultant d'aplicació la normativa laboral ordinària, amb algunes especificacions. Les empreses estaran obligades a...\nEl CORONAVIRUS i el seu efecte en el in/compliment dels contractes\nPublicat per afadmin04 el dia 20/03/2020 - 16:37:58 Sense comentaris\nEstem vivint uns moments molt complicats en els quals s'està produint una situació totalment excepcional i imprevisible que ha comportat l'atur de pràcticament tota la societat mundial. El confinament decretat des del passat cap de setmana pel Govern d'Espanya (i d'altres múltiples països) s'ha traduït no sols en la incomoditat de no poder sortir de casa, sinó en la desesperació de moltes empreses i negocis per haver de tancar les seves portes i cessar la seva activitat, sobretot aquells que no poden continuar desenvolupant-la mitjançant el teletreball.\nEl tancament d'empreses i negocis té,...\nCom actuar en previsió de la nova fiscalitat dels Plans de Pensions anunciada en els PGE per a 2021\n(Castellano) Se abre la convocatoria para solicitar las nuevas ayudas para autónomos\nNoves ajudes per a autònoms


Post-Scriptum sobre el seminari Free software as free speech | Ateneu Candela\n16 Septiembre, 2009 - 13:32 — kttr\nEl seminari "free Software as free speech" ha sigut un bon entorn per poder pensar sobre la temàtica que tractava: Software lliure, autonomia de mitjans, i drets socials. Hi han hagut representants prou significatius de l'acció política a internet, per una banda Stallman ens ha explicat de manera clara la importància que té l'ús del software lliure de cara a ser agents actius, de cara a escapar del que Deleuze anomena les societats de control, que era important que els usuaris de la tecnologia disfrutessin de poder fer-se amb el control de les màquines i que el codi de qualsevol programa, controlador, protocol, fos obert per tal de poder estudiar-lo , i després poder-lo adaptar a les nostres necessitats, això és que tal com postula Defective by design, no es limiti les capacitats de la tecnologia en pro d'interessos econòmics.\nFrancisco Sierra en la seva intervenció incidia en la problemàtica en el que es refereix a la falta d'igualtat per accedir a la informació, i manifestava la preocupació en els continguts polítics i el leit motif de les dinàmiques del software lliure - Stallman responia dient que el software lliure no era un moviment polític i que la seva incidència política no anava més enllà de la demanda de llibertat en el control de les màquines.\nPersonalment crec que va més enllà, crec que són importants les dinàmiques comunitàries que el software lliure genera. Sens dubte el model del software lliure habilita un comunitarisme que afronta els problemes sorgits oferint solucions proposades per la pròpia comunitat. Es produeix l'efecte piranya quan sorgeix un error en el software; això és que al fer-se públiques les fonts, tothom pot saber perquè ha fallat i qui té coneixements suficients pot mirar d'arreglar-ho, i de fet això passa, una massa es llença a oferir solucions i a proposar optimitzacions. Les comunitats mantenen, desenvolupen i gestionen un bé social comú, i alhora que destinen els seus esforços a la producció, fan una avaluació continuada sobre la metodologia amb la que es relacionen, d'aquesta manera veiem com s'han creat, per exemple, eines com els forums, les llistes de correu, els rss, els seguidors d'incidències, etc... Sierra expressava el seu malestar front la producció sense rumb, i creia que era important l'aparició d'organismes globals capaços de donar contingut als projectes, per tal de no caure en una producció científica semblant a la que va idear la bomba atòmica, tecnologia perfecta sense miraments.\nL'analogia crec que és desafortunada per la naturalesa d'aquestes comunitats. Aquestes neixen de la demanda de llibertat, de l'autonomia, i del descontent amb les institucions, que tenen l'hàbit de, igual que les corporacions, buscar la riquesa en tots els àmbits. Els organismes forts han demostrat la seva ineficàcia. El coneixement no pot caure en el perill d'estar lligat a la rendibilitat, ni a que generi creixement econòmic. El coneixement ha de ser lliure, i els únics gestors del coneixement que han demostrat fer créixer el coneixement sense finalitats lucratives han estat les comunitats. De la mateixa manera que demanem que no es privatitzi la informació, per no caure al cercle viciós de la mercantilització, crec que també és important que no caigui en les societats de control, i els estats són sens dubte entitats de control.\nEl projecte que es va explicar el dissabte, GISS.TV, és una mostra de la capacitat d'aquestes comunitats. Refelexen el tercer sector, el que no vol dependre ni d'estats ni de mercats. La independència amb que volen operar les comunitats crec que assenyalen un nou model de relacions socials. On la massa precària que genera el sistema té la capacitat de creació d'objectes socialment valuosos.\nLa filosofia hacker que expressava Stallman, deia que el leitmotif del hacker era el de poder divertir-se, el de jugar. Tot i semblar inadequat, tot i semblar que la política no ha de ser un joc sinó que cal ser el máxim de seriosos i discplinats quan es parla de drets socials i del seu exercici, si que és adequat quan veiem que la política, per una gran massa de la població, és aborrida, i no hi ha dubte que existeix un desinterès general en la participació democràtica. El fet de poder disfrutar amb l'exercici democràtic és sumament important perquè el divertimento que han aconseguit els hackers ha generat molt més que algunes institucions, han suscitat un interès en els processos creatius, i a un ritme sorprenentment ràpid. ¿ No seria interessant que passés això quan parlem de processos polítics de gobern?\nEl fet de poder disfrutar no només quan es fa demanda de drets socials( en la lluita), sinó quan s'està exercint en política és una de les assignatures pendents de la democràcia actual.\nCrec important i afirmo que és necessari l'estudi de com operen les comunitats hackers i les seves demandes de llibertat, i crec que es pot traslladar a la política per poder fugir de les societats de control. Similar a les demandes del software lliure, és important que els ciutadans i usuaris de la democràcia disfrutin de poder-se fer amb el control de les màquines i estructures de govern i que el codi de qualsevol estructura, organisme, protocol, sigui obert per tal de poder estudiar-lo i adaptar el govern a les nostres necessitats, sense que es limiti les capacitats de la democràcia en pro d'interessos econòmics.\nAquests dos dies han sigut d'alt interès, tant pels contactes sorgits, com per les idees que han aparegut, seguim amb el desenvolupament d'eines pel moviment cap a un APT-GET REMOVE --purge UNFAIR-SYSTEM.


Després de dues setmanes de mobilitzacions arreu de Catalunya (i a altres punts dels Països Catalans i de l'Estat espanyol) que han rebut com a resposta una contundent repressió policial i judicial (626 persones ferides, 209 detencions, 33 persones enviades a presó provisional fins al dilluns 28 de novembre), la reacció popular contra la sentència pel procés independentista de la tardor de 2017, baixa la intensitat, però no sembla aplacar-se, i les convocatòries d'accions de protesta se succeeixen, no només contra la decisió judicial, sinó en solidaritat amb les detingudes i empresonades els darrers dies\nManifestació convocada per Òmnium i l'ANC el dissabte 26 d'octubre a Barcelona/ Victor Serri\nFinalitzat Darrera actualització: 04:40h\nCentenars de persones tallen l’avinguda Diagonal a l’altura de l’Hotel Juan Carlos I. La gent fa sonar cassoles, tapes d’olla o xerracs contra la visita del rei Felip VI, amb motiu del lliurament dels Premis Fundació Princesa de Girona. La B-23 està tallada a Esplugues en direcció a Barcelona.\nCassolada davant l’Hotel Juan Carlos I contra Felip VI |Laia Alberch\nUna columna de gent ha sortit de l’acampada de la plaça Universitat cap a l’Hotel Juan Carlos I, a l’avinguda Diagonal de Barcelona, on previsiblement passi la nit la família reial. Els Comitès de Defensa de la República i moviments com Pícnic per la República han convocat a concentrar.se davant de l’hotel per fer una cassolada a partir de les 20.30 h del vespre. Demà el rei Felip VI lliurarà els Premis Fundació Princesa de Girona.\nEl jutge dicta presó preventiva per a Erik, el jove detingut a Terrassa arran de les mobilitzacions durant la vaga general del 18 d’octubre. Va ser detingut fa tres dies per la Policia Nacional espanyola, acusat d’atemptat contra l’autoritat, lesions i desordres públics. Avui, s’han concentrat als jutjats per demanar la seva llibertat\nPícnic per la República fa una crida a donar voltes amb els vehicles a les rotondes del centre comercial La Roca Village, que es troba a Santa Agnès de Malanyanes, per generar afectacions de trànsit.\nTercer dia d’acampada a la plaça Universitat i la Via Laietana de Barcelona. Segons l’organització, hi ha 320 tendes i 1.000 persone. Durant tot el dia hi ha programades activitats, que arrenquen amb un torneig de futbol per recaptar fons per a organitzacions contra el racisme.\nImatge de l’acampada que va començar el dimecres |Pau Cardellach\nXènia, una de les detingudes durant les protestes contra la sentència del Tribunal Suprem ha quedat en llibertat. Des de les 11.30 h diverses persones s’han concentrat a les portes de la Ciutat de la Justícia per mostrar el seu suport. La jove va ser detinguda divendres 18 d’octubre a la tarda al carrer de Jonqueres de Barcelona, quan tornava de la manifestació de la vaga general i empresonada a Wad-Rass. Xènia està acusada de desordres públics i atemptat contra l’autoritat, haurà de comparèixer cada 15 dies als jutjats i no podrà assistir a cap manifestació.\nEl servidor d’aplicacions de mòbil i altres continguts digitals Github ha fet pública a través de la seva web un requeriment que ha rebut del grup d’Interceptació de Telecomunicacions de la Guàrdia Civil en el qual se’ls insta a bloquejar la descàrrega de l’APP de Tsunami Democràtic (la plataforma que va organitzar la protesta a l’aeroport del Prat el passat 18 d’octubre). Segons el document fet públic, l’escrit del cos armat argumenta una investigació en marxa de l’Audiència Nacional espanyola segons la qual “el moviment Tsunami Democràtic ha estat confirmat com una organització criminal que impulsa la comissió d’atacs terroristes” i que el seu “objectiu principal és coordinar disturbis i accions terroristes usant qualsevol mitjà possible”. Un portaveu de Github ha explicat a l’Agència ACN que, com fan sempre que reben una notificació vàlida d’un govern oficial, per retirar continguts, ho fan, encara que no necessàriament comparteixin la decisió; però alhora publiquen la petició per una qüestió de transparència. Tsunami Democràtic ha difós a través de les xarxes un comunicat en el qual recorden que es pot seguir descerrgant l’aplicació de telefonia a través del seu canal de Telegram i valora l’actuació de la Guàrdia Civil i l’Audiència Nacional espanyola com “una vulneració flagrant de drets fonamentals que se suma al tancament de pàgines web de Tsunami Democràtic en col·laboració amb les grans teleoperadores espanyoles”; alhora, recorda que es tracta d’un “moviment ciutadà que s’emmarca en la més estricta noviolència”.\nEl nou col·lectiu de joves anomenat #Generació14O convoca una acampada a la plaça Universitat de Barcelona per reclamar la fi a la repressió, l’amnistia i una taula de negociació per un referèndum d’autodeterminació. En el desenvolupament de les demandes, aquest col·lectiu que fa referència a la data quan es va fer pública la sentència, el 14 d’octubre, especifiquen que es depurin responsabilitats en els cossos policials, que el president del Govern espanyol condemni la repressió i la violència policial i s’assegui a negociar, i un “futur digne a la nostra generació”: habitatge social, plena igualtat entre homes i dones, fre de l’emergència climàtica i garantia dels drets socials.\nAvui i demà hi ha convocatòria de vaga als instituts. A les dotze del migdia de la segona jornada d’aturada arrencarà una manifestació des de la plaça Universitat de Barcelona.\nVÍDEO: Dissabte, 26 d’abril. 22.58 de la nit. Carrer Aragó a l’alçada de Pau Claris, a Barcelona. A aquella hora diverses batudes policials en diversos punts de l’Eixample dispersaven la protesta que unes hores abans s’havia concentrat a la Via Laietana i la plaça Urquinaona, en contra dels abusos policials de dies anteriors. Un grup d’agents policials de paisà encaputxats irromp en un supermercat que té llicència per obrir les 24 hores, obliguen l’únic encarregat a abaixar la persiana i redueixen dos turistes que en aquell moment estaven comprant al fons del local. Fonts del mateix Cos Nacional de Policia han reconegut que l’actuació responia al fet d’haver estat detectats per altres manifestants mentre detenien una persona, que van introduir amb ells al local comercial. Passats uns deu minuts, la persiana s’obre, els agents infiltrats arrosseguen el detingut i l’introdueixen en una de les furgonetes de la Unitat d’Intervenció Policial del CNP que els esperen aparcats a l’exterior. A continuació van entrant a les altres furgonetes, protegits per antiavalots. Aquest vídeo recull un angle inèdit d’aquest moment, que fins ara només s’havia vist enregistrat des d’algun domicili des de l’altra vorera del carrer d’Aragó. Un vídeo d’Aleix López i Andreu Tarrés.\nEstudiants partidaris de la vaga indefinida bloquegen l’accés a altres persones que volen continuar amb l’activitat universitària al campus de Ciutadella de la Universitat Pompeu Fabra de Barcelona. Algunes de les persones que volen accedir al centre educatiu pertanyen a l’organització S’ha acabat, que es defineixen com a “joves per la defensa de la Constitució” i la van fundar exmembres de Jóvenes de Sociedad Civil Catalana.\nAvui comença una vaga indefinida a les universitats catalanes convocada pel Sindicat d’Estudiants dels Països Catalans (SEPC), i demà dia 30 i el 31 s’hi sumen els instituts. Des del sindicat denuncien la repressió “dirigida per l’aliança Buch-Marlaska” i argumenten que convoquen l’aturada perquè als centres educatius “la crítica sigui la norma” i fer possible que les estudiants puguin ser al carrer “defensant el dret a l’autodeterminació, l’amnistia de totes les preses polítiques i la condemna més ferma de la repressió”.\nDiversos centenars de persones es concentren en els accessos de l’estació de Sants, a Barcelona, en seguiment a la convocatòria de diversos Comitès de Defensa de la República, que havien fet una crida a “encerclar” el terminal ferroviari a partir de les 7 de la tarda. Malgrat que inicialment les manifestants s’han repartit al llarg del perímetre de l’estació, finalment s’han anat agrupant davant dels dos principals accessos des del carrer al vestíbul, a la plaça dels Països Catalans (on hi ha el principal gruix de persones) i a la banda de la plaça de Joan Peiró. Ambdós accessos estan custodiats per cinc i quatre furgonetes de la Brimo dels Mossos d’Esquadra, dues de les quals s’han col·locat a frec de la mateixa porta on agents antiavalots fan guàrdia impedint l’entrada de cap persona a l’interior. Sí que van sortint, amb comptagotes, algunes passatgeres. Les manifestants llancen consignes habituals independentistes i també diversos crits contra la repressió policial i contra el conseller d’Interior.\nAccés pel carrer de Joan Peiró a l’estació de Sants |Eloi Latorre\nCues als jutjats de Girona, Barcelona, Tarragona i Lleida per entregar les autoinculpacions. Des de dijous passat, segons Marcel Mauri d’Òmnium, 10.000 persones s’han descarregat els formularis del web de la campanya, impulsada per l’entitat cultural, En Peu de Pau, Silenci i Taca d’Oli. La iniciativa pretén ser una resposta més a la sentència del Tribunal Suprem, que conceben com “un atac als drets fonamentals de tota la ciutadania”.\n« Defensores mediambientals en lluita per la Mare Terra\n“Ara tenim l’organització política i la força per avançar sense la lluita armada” »


El blog d'en Pere Nieto: Canvis polítics a Catalunya? (2)\nCanvis polítics a Catalunya? (2)\nEn el darrer article parlava dels canvis que es poden preveure en els partits actuals, però els canvis van molt més enllà amb l’aparició de novetats electorals que podrien tenir un cert impacte. L’actual onada sobiranista a casa nostra ha portat a gent molt diversa a proposar candidatures independentistes. En aquests moments, si no se m’ha escapat res de nou, hi hauria tres formacions independentistes amb voluntat d’aglutinar, al marge d’ERC, les persones que aposten per la Independència com a primer element polític. Es tracta de Reagrupament, Solidaritat Catalana i Suma Independentista. Un dels objectius actuals és aconseguir una candidatura única d’aquestes tres formacions, però no serà senzill. El temps juga en contra i a més els personalismes de molta d’aquesta gent faran difícil consolidar una candidatura cohesionada. Si algú m’arriba a dir fa un temps que Joan Laporta i Santi Vilanova (dirigent històric dels Verds) estarien treballant per una candidatura conjunta no m’ho hagués cregut. A més de tenir un sentiment sobiranista (que jo el puc compartir) cal saber quin model de Catalunya volem. Per tant dubto que s’acabi consolidant una candidatura amb orígens ideològics tan diversos i personalismes tan forts, però serà interessant de seguir. Si finalment es presenten, quin resultat poden obtenir? Jo sincerament crec que trauran un resultat prou bo per entrar i tenir un espai però en canvi no serà prou bo com per ser decisius i aglutinar tota la gent independentista i això els portarà a una difícil supervivència.\nHi ha una cosa que em fa por, i ho dic així sense embuts. La gent independentista que està deixant ERC o que volen passar a votar alguna de les noves opcions ho fan, segons plantegen, per antiespanyolisme i a mi això no em convenç. Li retreuen a ERC la seva submissió a una força amb lligams forts a Espanya, no una millor o pitjor aportació al govern. Quan l’element aglutinador és anar en contra i no construir no crec que tingui gaire sentit avançar. Quan es vol construir un projecte des de l’exclusió de sectors amplis de la nostra societat els fonaments sempre patiran. Quan es posa per damunt de tot la pàtria les polítiques socials, la corrupció o la solidaritat poden quedar en darrer terme.\nI finalment hi ha altres elements que fa un temps podien semblar estrelles mediàtiques i que en canvi ara han caigut en l’oblit. Podrà aconseguir Plataforma per Catalunya entrar al Parlament? (jo crec que no). Ciutadans mantindrà la seva representació o n’obtindrà el partit de la Rosa Díez? (jo crec que cap de les dues opcions) Què Montserrat Nebrera? (jo crec que seguirà fent tertúlies i poca cosa més). I una pregunta que haurem d’esperar encara alguns mesos a poder contestar perquè no passarà res fins després de les eleccions. Ciutadans pel Canvi i sectors catalanistes del PSC podrien prendre decisions? En aquesta cas ja no m’atreveixo a fer un pronòstic.\nPublicat per Pere Nieto a 8:45\nMolt encertades les teves anàl·lisis en aquest post i l'anterior. Com tu, dubto que l'evident finançament il·legal de Convergència li passi factura, i cada cop veig més que aquesta pose puritana d'alguns és, més que res, una pose, però que a l'hora de votar, l'honradesa o el compliment de les regles del joc no és un factor determinant per molts. Així s'expliquen les repetides victòries de Fabra, o les perspectives a les enquestes de Camps o d'Artur Mas. El pitjor de tot això és que amb aquesta actitud l'electorat transmet als partits un missatge d'impunitat molt, molt perillós.\nD'altra banda, coincideixo amb tu en que a la contra no es construeix res, i aglutinar l'antiespanyolisme pot servir per entrar al parlament, però per poc més.\nI un darrer apunt, si l'independentisme català no pot trobar un candidat més presentable que en Laporta (crec que no cal explicar els seus mil i un tripijocs al Barça), s'ho haurien de fer mirar.\n7 d’agost de 2010 a les 12:32\nCom és lògic, Pere, coincideixo en moltes de les teves valoracions. En tot cas, voldria afegir-hi una apreciació: la independència no és una ideologia, sinó un objectiu (per a mi, una reivindicació més a fer de de l'esquerra). Fins fa 7 anys, la majoria d'independentistes que apostaven per la via parlamentària s'aplegaven a Esquerra. Ara, que el sobiranisme ha fet un pas endavant innegable, pot ser que l'independentisme es vagi normalitzant i esdevingui transversal. És a dir, que ocupi tot l'espectre polític. En aquest sentit, l'esquerra independentista ja està ocupada. Falta veure si els nouvinguts podran cobrir altres forats, però el que no té ni cap ni peus és intentar "aglutinar tot l'independentisme". Quan arribi el moment d'una hipotètica votació en referèndum, o fins i tot d'una proclamació parlamentària, ja coincidirem en el vot tots els que hi hàgim de coincidir. Entretant, però, que cadascú treballi per defensar la ideologia en la que creu...\n8 d’agost de 2010 a les 9:26\nCoincideixo amb tots dos, ja ho veieu punts de contacte del tripartit ! (je, je) Començo a veure temes que no m'agraden gens, la impunitat de CIU davant del possible finançament irregular o la manca de valors que pot representar el Laporta poden fer molt mal a la política, que ja està prou tocada, tot s'ha de dir.\n8 d’agost de 2010 a les 10:39


Vídeos: Neil Halstead interpretarà el primer disc de Lou Reed – elgarrotxi.cat\nVídeos: Neil Halstead interpretarà el primer disc de Lou Reed\n20 març, 2014 Redacció GARROTXA 0\nLa sala El Torín acull aquest dissabte el concert de presentació del festival In-somni amb un doble concert: Neil Halstead, que interpretarà The Velvet Underground and Nico (el primer disc de Lou Reed amb la banda que portava el mateix nom) i Belako, una jove banda basca amb un futur prometedor.\nLa festa de presentació del festival In-somni aquest any se celebra a Olot. Serà el dissabte 22 de març, a les 23 h, a la sala El Torín.\nLa Sala Torín i el Festival In-somni han unit esforços per presentar dues propostes de primer nivell. Per una banda actuarà el reconegut i respectat autor i compositor anglès Neil Halstead, que interpretarà un disc que ha marcat la història de la música moderna: The Velvet underground & Nico (1967). Aquest disc va ser creació del grup amb el mateix nom: The Velvet Underground, una banda produïda per Andy Warhol i fundada pel recentment desaparegut Lou Reed, cosa que fa que, per ironies de l’atzar, aquest disc torni a ser totalment actual.\nL’altra proposta que es podrà escoltar en aquesta festa de presentació és Belako, una jove formació que molts podrem descobrir i de qui ben segur continuarem sentint a parlar. Aquest grup, com l’artista que ens visitava fa unes setmanes Eñaut Elorrieta, ve del País Basc, on tots dos triomfen; la diferencia és que si Eñaut presentava un treball basat en la reflexió i la introspecció, amb melodies tranquil•les i serenes fruit dels anys que fa que és als escenaris, Belako en un estil que ells mateixos defineixen com new wave-postpunk, una explosió de sentits amb la força i la contundència pròpia d’un grup que comença i que amb només dos anys de vida els ha portat a guanyar el concurs de maquetes de Gaztea -un dels que té més repercussió al País Basc-, a estar al cartell del festival Bilbao BBK Live o fer de teloners d’Elvis Costello.\nLa venda anticipada d’entrades es pot fer al Teatre, a Can Trincheria o al web de l’Institut de Cultura de la Ciutat d’Olot: www.olotcultura.cat.\nLa revolució més divertida s’ha viscut a l’Orfeó\nJoan Nogué, nou membre numerari de l’Institut d’Estudis Catalans


Rakitic i Cilic es coneixen a la Ciutat Esportiva - FC Barcelona\nHomeFutbolPrimer EquipNotíciesRakitic i Cilic es coneixen a la Ciutat Esportiva\nRakitic i Cilic es coneixen a la Ciutat Esportiva\nEl tennista croat, campió de l’Open dels Estats Units l’any 2014, ha visitat el seu compatriota Ivan Rakitic durant l’entrenament d’aquest matí\nRakitic li ha dedicat a Cilic una samarreta del Barça / MIGUEL RUIZ - FCB\nEl tennista croat Marin Cilic, campió de l’Obert dels Estats Units l’any 2014, ha visitat aquest matí el seu compatriota Ivan Rakitic a la Ciutat Esportiva. Cilic, que és a Barcelona per disputar el Godó, ha aprofitat per anar a conèixer “la llegenda del futbol croat”. El tennista ha assegurat que és “un autèntic plaer” poder parlar amb Rakitic, un futbolista molt seguit per la gent de Croàcia, on el futbol “és l’esport número u i els croats seguim els nostres futbolistes allà on van”.\nEl tennista també ha explicat que Rakitic l’ha convidat a veure el partit davant el PSG d’aquest dimarts, corresponent a la tornada dels quarts de final de la Lliga de Campions, en directe des del Camp Nou. Tot i això, no serà la primera vegada que Cilic visiti l’Estadi, perquè tal i com ha explicat “ja vaig ser-hi l’any passat en el partit de l’Athletic de Bilbao”.\nRakitic li dedica una samarreta\nEl futbolista blaugrana, per la seva banda, ha assegurat que li van donar “una autèntica alegria quan em van dir que vindria a veure’m a l’entrenament”. Per a Rakitic, Cilic és un tennista “impressionant” i espera que aconsegueixi “molts més títols com el Grand Slam de l’any passat”.\nEl ‘4’ culer li ha regalat una samarreta del Barça i li ha dedicat. Cilic li ha comentat que era “bonic” veure’l vestit de blaugrana, i Rakitic ha contestat que se sent molt bé portant l’elàstica “del millor club del món”. El futbolista blaugrana espera poder assistir a un partit de Cilic al Trofeu Compte de Godó.\nEncuentro entre Rakitic i Marin Cilic en la... por fcbarcelona


Avís legal - Ajuntament Sant Antoni de Vilamajor\nL'ajuntament de Sant Antoni de Vilamajor aquest portal web amb l'objectiu de facilitar l'accés a informació institucional actualitzada i exacta. Tractarem de corregir els errors que se'ns assenyali amb la màxima celeritat possible. No obstant l'Ajutnament no pot garantir la inexistència d’errors ni que el contingut de la informació es trobi permanentment actualitzat.\n- Domini: www.savilamajor.cat\n- Titular: Ajuntament de Sant Antoni de Vilamajor,\n- Adreça: Plaça Montseny, 5\n-08459 Sant Antoni de Vilamajor\n- Telèfon: +34 93 845 24 00\n- C.I.F.: P0819700F\nNo s'autoritza en cap cas l'ús de logotips, marques, escuts i símbols distintius de l'Ajutnament en publicacions i webs que no siguin participats o patrocinats per aquesta institució. Aquests elements d'identitat gràfica corporativa són propietat exclusiva de l'Ajutnament i estan protegits per la legislació vigent aplicable.\nAlgunes pàgines d'aquesta web contenen referències o enllaços a webs d'altres organitzacions. La presència d'aquests enllaços té una finalitat informativa, no constituint en cap cas una invitació a la contractació de productes o serveis que s'ofereixin en la pàgina web de destí. L'Ajuntament no es responsabilitza ni de l'exactitud ni de l'actualització d'aquestes webs externes.\nDarrera actualització d’aquest contingut: 08/11/2013 a les 18:23h


‘Poemes amb llum de lluna’, de Maria Dolors Pellicer, seleccionat a la llista d’Honor de l’OEPLI de 2017 – Ràdio Pego\nLa llista de l’Organització Espanyola per al Llibre Infantil i Juvenil (OEPLI) 2017 és un llibre/catàleg amb la selecció bibliogràfica dels millors llibres infantils i juvenils, d’escriptors i escriptores, també d’il·lustradors i il·lustradores espanyols, publicats al llarg de l’any passat, obres que obeïxen a criteris de qualitat i idoneïtat, que les fa mereixedores de formar part d’esta llista d’honor per considerar-les significatives dins de la gran producció existent.\nPer a aquelles persones amb una certa edat sonarà a evidència el fet que el sector del llibre juvenil i infantil ha madurat i s’ha consolidat com un dels principals motors del sector editorial. De fet, és «el tercer en termes de facturació, només per darrere del llibre de text no universitari i literatura», assenyalava el fins ara director general d’Indústries Culturals i del Llibre del Ministeri de Cultura, Óscar Sáenz de Santa Maria Gómez-Mampaso.\nEsta maduresa, importància sociocultural i rellevància del llibre infantil i juvenil, que contribuïx al creixement personal de cada lector i lectora, ha portat a l’Organització Espanyola per al Llibre Infantil i Juvenil (OEPLI), que és la secció a Espanya de l’IBBY a encentar un nou projecte, com és un llibre/catàleg amb la selecció bibliogràfica dels millors llibres infantils i juvenils.\nL’Organització Espanyola per al Llibre Infantil i Juvenil està conformada per les quatre seccions que representen a les literatures que es desenvolupen en les llengües oficials de l’Estat espanyol: castellà, català, èuscar i gallec. I és ara, quasi als 36 anys d’edat quan l’OEPLI, amb el suport del Ministeri d’Educació, Cultura i Esport, quan han pres la iniciativa de contribuir a la difusió internacional de la LIJ produïda a Espanya, mitjançant l’elaboració d’un complet catàleg amb 200 obres seleccionades.\n«Esta primera relació, que tindrà continuïtat anual, és una mostra de la gran fortalesa que la LIJ té a Espanya, amb capacitat de projecció internacional, amb provats mèrits per a ser traslladada a altres llengües i ser coneguda en els àmbits d’altres cultures. Per tant, és també una interessant aportació per a quantes agències literàries, professionals de la traducció i de l’edició puguen tindre interés en la nostra LIJ», apunta el president de l’OEPLI, Xosé A. Perozo.\nI hui parlem d’esta primera selecció perquè l’últim poemari de l’olivera afincada a Pego, Maria Dolors Pellicer Sòria, Poemes amb llum de lluna ha estat una de les obres incloses en el primer llibre/catàleg de L’Organització Espanyola per al Llibre Infantil i Juvenil. Una selecció bibliogràfica dels millors llibres infantils i juvenils, duta a terme per integrants qualificats de les seccions amb absoluta independència.\nPoemes amb llum de lluna va ser publicat en 2017 per Bromera i, segons la ressenya del catàleg, inclou «poemes infantils delicats i subtils, [que] formen una dansa de paraules, sons i rimes que fan d’este llibre un molt bon espai per a introduir els xiquets [i les xiquetes] en el gènere. Les poesies es complementen perfectament amb les il·lustracions, que aporten humor i, per mitjà de la síntesi gràfica en blanc i negre, es reconeix fàcilment la situació plantejada en el poema. Temes quotidians i espais fantàstics recorren el llibre per igual i regalen al lector [i la lectora] paraules noves que ampliaran la seua capacitat lectora»\nPoemes amb llum de lluna són un conjunt de poemes on la nit, la lluna, les estrelles, els somnis i, en definitiva, la fantasia són els protagonistes, tot adobat amb una bona dosi d‘amor i estima. Maria Dolors Pellicer combina sempre sota el mateix títol un poema llarg i un haiku. Els versos tenen un ritme i una rima que en fan agradable la lectura. A més a més, com s’ha indicat anteriorment, cada conjunt poètic està potenciat per les belles i suggeridores il·lustracions de Paco Giménez.\n← El cuiner pegolí Jordi Morera, protagonista de ‘El xef a casa’, un dels programes de la nova graella d’À Punt\nRelleu en la directiva de l’Associació de Diabètics de Pego i Comarca →


Retallades en l’Administració Pública: Les seves mentides, el nostre conformisme … – CGTCatalunya\nInici > General > Comunicats > Retallades en l’Administració Pública: Les seves mentides, el nostre conformisme …\nRetallades en l’Administració Pública: Les seves mentides, el nostre conformisme …\nEns trobem davant d'una lògica impossible, segons la qual per crear ocupació els que treballem ho hem de fer prolongant la nostra jornada (ara dues hores i mitja més a la setmana) durant més temps (fins als 67 anys) i per si això no fos prou contradictori, marcant una taxa de reposició general del 0% i en el millor dels casos del 10%. És a dir combatre l'atur traient ocupació o combatre el foc amb gasolina.\nTot això sense que la vicepresidenta i loquaç portaveu de l'actual govern evidenciï el més mínim vergonya, això sí suport del tenaç i interessat disbarat d'un munt d'experts molt ben pagats per la mà generosa dels mercats financers.\nEn el RD 20/2011, que a més de congelar formalment les nostres retribucions, les redueix de fet en elevar la càrrega impositiva que hem d'assumir, al que sumem, en creixement negatiu com diuen ara, el 0,3% que es tenia intenció de destinar al injuriat i imposat pla de pensions de l'AGE. Per cert, una mesura a considerar pels sindicats que seguiran rebent les corresponents comissions del "feliç" pla de pensions podria ser la dissolució d'aquest amb el corresponent repartiment entre tots els partícips/obligats. Entenem que és una tasca complicada, gairebé tant com modificar la Constitució que els dos partits fidels al casino especulatiu/financer no van trigar ni 48 hores a modificar. Voler és poder. Doncs bé, en aquest RD es va colar d'amagat, en la disposició final dissetena, una petita ajuda de 103.000 milions d'euros a les entitats financeres. El silenci de la vicepresidenta sobre aquest assumpte va ser absolut, la seva loquacitat nul·la.\nEls mitjans oficials ja no argumenten, només confonen, creen incertesa, espanten amb la intenció de portar, com diu Naomi Kleiman (recomanem el seu llibre "La Doctrina del Shock") a un permanent estat de xoc que paralitzi tota rebel·lia i aplani el camí a noves agressions/retallades.\nEL QUE NO ES DIU:\n· Hem de pagar tots els deutes, també els privats: El deute públic espanyol és menys de la meitat que el deute privat, paguem la primera i avalem la segona, després paguem les dues, això sí, dels beneficis de la segona ni hem vist, ni veurem res. Ara pagar aquest deute, sobretot el privat, s'anteposa al benestar de la població, pitjor encara, s'intenta posar als serveis públics en les malgastadores mans del sector privat.\n· Estem en mans d'uns pocs que ens volen deixar en pilotes: A finals de 2006 només una vintena de grans famílies eren propietàries del 20,14% per cent del capital de les empreses de l'Ibex-35 i una petita elit de 1.400 persones, que representen el 0,0035% de la població espanyola, controlava recursos que equivalen al 80,5% del PIB. Són aquestes famílies les que es van reunir en el seu dia amb Zapatero i les que després van anar al despatx de Rajoy.\n· Volen que paguem el descontrol de la bombolla immobiliària: El crèdit total destinat a l'activitat productiva es va multiplicar entre 2000 i 2007 per 3,1, el dirigit a la indústria per 1,8, el de la construcció per 3,6 i el dirigit a l'activitat immobiliària per 9. I el 2008 el crèdit a la construcció i a les activitats immobiliàries representava el 47 per cent del total quan l'any 2000 només era el 25 per cent.\n· Les desigualtats creixen, la renda no es reparteix, s'acumula en cada vegada menys mans: Segons l'Enquesta Financera de les Famílies del Banc d'Espanya només entre 2002 i 2005 la renda mitjana corresponent al 20 per cent més pobre de les llars d'Espanya es va reduir en un 23,6 per cent mentre que la renda mitjana del 10 per cent més ric es va incrementar més d'un 15%.\n· Creix l'economia especulativa, perd valor la productiva, el treball: El Consell Econòmic i Social mostrava en la seva Memòria de 2007 que mentre que el 2006 la retribució del treball va créixer un 3,4 per cent, els beneficis de les societats que cotitzen en Borsa ho van fer per sobre del 26,6 per cent.\n· La riquesa que no es reparteix s'acumula i només serveix a una casta privilegiada: Els beneficis de les 35 grans empreses espanyoles que cotitzen en borsa van ser de 51.613.000 d'euros el 2010, fet que suposa una pujada del 24,7 per cent respecte a l'any anterior, mentre que els salaris van perdre 2 punts percentuals de poder adquisitiu en aquest mateix any, quan només van pujar al voltant de l'1 per cent enfront del 3 per cent de la taxa d'inflació.\n· No sobra sector públic, sobren mentides: En contra de les falsedats que es vénen dient per justificar la retallada de la despesa en el sector públic, la veritat és que Espanya és un dels països integrants de la UE-15 amb un sector públic dels més petits. El nostre percentatge de població ocupada en ell sobre el total de població activa era del 12,75 per cent el 2008 mentre que el de Dinamarca arriba al 31,27 per cent, el de Finlàndia al 24,64 per cent o el de Suècia al 26,2 per cent el 2007.\n· Hi ha recursos, però el govern econòmic, només hi ha aquest, no vol que surtin a la llum: L'economia submergida, segons les dades del Sindicat de Tècnics del Ministeri d'Hisenda calcula que representa al voltant del 23 per cent del PIB, és a dir, uns 245.000 milions d'euros, amb menys del 10% es cobriria amb escreix el que es preveu estalviar amb les actuals retallades.\n· Menys pa i més luxe: Baixa la venda de cotxes utilitaris i augmenta un 80% la venda de cotxes de luxe , ara anomenats d'alta gamma.\nFins aquí només alguns apunts econòmics que posen en evidència els mantres catastrofistes "oficials" que justifiquen que les retallades han de recaure sempre en la part menys agraciada de la població perquè un grup reduït segueixi es enriquint sense límit.\nEns governa l'economia especulativa, l'economia fictícia on l'ètica no existeix, només l'afany d'acumulació costi el costi, a costa del que sigui i caigui qui caigui. Això és el capitalisme, ni rostre humà, ni res que s'hi assembli.\nTot això en un anomenat estat democràtic on se'ns diu, des dels púlpits del poder, que només hi ha un camí de salvació, el que marquen els mercats i els seus profetes, les primes de risc i les seves agències de qualificació (Standar and Poor, Mood 'is i Fitch). Ni aquells, ni aquestes van ser elegits, per tant la democràcia no és que estigui en dubte, està pràcticament anul·lada.\nDavant aquesta sagnia de retallades dels nostres drets no queda altra alternativa que moure'ns, ens va en això tot. No tenen raó, les seves mesures són injustes, ens agredeixen i davant l'agressió no queda altra cosa que anar a una defensa pròpia col·lectiva. La nostra submissió ajuda a alimentar la seva insaciable cobdícia. És hora de passar a l'acció.\nLes coses no són com són, estan com estan, i es poden canviar\nSindicat Federal de l'Administració General de l'Estat (SFAGE CGT-CAT)\nAdministració Pública, Crisi, Retallades, Situació econòmica


S’aproxima un cap de setmana vibrant en la Lliga de Raspall\nEl trio de Ian, Roberto i Lorja va realitzar un gran debut en la XXIV edició de la Lliga Professional de Raspall – Trofeu Diputació de València al superar ahir al trinquet de Guadassuar pel resultat de 25 per 10 al trio de Pablo, Sanchis i Raúl que ocupava la posició de líder fins al moment. La disputa d’aquesta quarta jornada de la fase regular va servir per completar l’estrena de tots els equips en competició, a més de ser un gran aperitiu dels enfrontaments que es disputaran durant el cap de setmana.\nAquesta intensa activitat s’iniciarà demà divendres a partir de les 18:30 hores al trinquet de Piles amb l’enfrontament que mesurarà a dos equips que van saldar el seu debut amb sendes derrotes, és a dir al trio de Moncho de Manuel, Coeter II de Simat de la Valldigna i Néstor de Pego front a l’equip de Montaner d’Almisserà, Canari de Xeraco i Dorin de Xeraco. Per tant, un duel amb senyals d’urgència, ja que una segona derrota consecutiva podria suposar un fort reves per a les aspiracions i confiança dels dos conjunts.\nEl raspall del més alt nivell es desplaçarà el dissabte fins al trinquet de la Llosa de Ranes, on a partir de les 18:30 hores es podrà presenciar una confrontació amb molt d’atractiu. Per una part, i de roig formaran la parella de Moltó de Barxeta i Brisca d’Oliva, mentre que l’equip blau estarà integrat per Ricard, Josep i Miravalles. La parella liderada pel campió Individual arriba en hores baixes a aquesta partida ja que no va poder sumar cap joc en la seua estrena en el torneig, mentre que el trio del vigent campió de la Lliga va iniciar el camí amb una treballada victòria.\nL’últim duel del cap de setmana tindrà lloc a la localitat d’Alzira, on s’enfrontaran dos equips que van donar una gran imatge en la seua estrena en el torneig. D’un costat seran de la partida tres jugadors de la localitat del Genovés, Sergio, Tonet IV i Ricardet, mentre que a la contra estarà el trio liderat per Ian de Senyera que jugarà acompanyat dels jugadors locals, Roberto i Lorja. En aquesta confrontació hi haurà molt en joc, ja que a més de decidir-se un dels primers favorits a arribar molt lluny en el torneig, possiblement eixirà el líder provisional del torneig.


Sagrada Família | Lo Bloc de Lo Parte\nArxiu d'etiquetes: Sagrada Família\nLo Parte Any 7 Núm. 13\n12 d'abril de 2018 LoParte\tDeixa un comentari\nLas leyes son semejantes a las telas de araña; detienen a lo débil y ligero y son deshechas por lo fuerte y poderoso. Solón de Atenas\nApa, apa, apa quin començament de primavera que tenim. Déu n’hi do. Avui, però, m’agradaria portar-vos bones notícies -si els mapes no canvien, clar-. La primera, que s’està superant un episodi de sequera que arrossegàvem des de fa gairebé 4 anys. Això, sens dubte, és una bona notícia.\nL’altre. Que sembla que per fi arribarà “el caloret” primaveral. És més, segurament tindrem un diumenge de sol del tot aprofitable, perfecte per anar en bicicleta o manifestar-se pacíficament, per exemple.\nTot i la treva a mitges d’avui, al litoral no plou però sí a l’interior i al Pirineu, tindrem un nou episodi de pluja demà divendres, entre migdia i el vespre, potser algun plugim dissabte a primera i a última hora i, finalment, dia sense pluja i bona temperatura diumenge, que anava tocant.\nDe cara a la propera setmana les temperatures seguiran pujant tot i que no farem “net del tot” pel que fa a precipitacions. Al cap i a la fi temps de primavera. Si mireu el meteograma veure que les temperatures a 1500 m -la primera de les ratlles- va per sobre de la línia vermella, que assenyala la mitjana de temperatura els darrers 30 anys.\nA les illes, sobretot a Mallorca i Menorca, sembla que no tindran tanta sort i la borrasca d’aquests dies encara els seguirà afectant tot dissabte i una part de diumenge.\nI, ja entrem per fi a l’abril més primaveral una mica de música. Us agrada Sabina? A veure qui endevina la cançó?\nJa és a prop una nova edició de la iniciativa Benvinguts a pagès. Una oportunitat única per veure i descobrir les activitats i feines que fa la pagesia a casa nostra. Podeu començar a fer reserves per menjar i dormir. Aquí ho trobareu\nLa Festa Major de la Sagrada Família se celebra enguany del 13 al 22 d’abril. Durant dues setmanes a la Sagrada Família s’hi organitzen tota mena d’activitats per dinamitzar el barri i la gent que hi viu. La cultura popular, molt ben representada a la Sagrada Família, hi té un paper molt destacat, amb una cercavila gegantera, tarda de foc, exhibicions de dansa i jornada castellera de festa major. Podeu consultar els actes en aquest enllaç\nEl poble de Navarcles viu, des de fa 1000 anys, sota la influència, entre altres, del Monestir de Sant Benet de Bages. És per això que celebren la Fira de l’Abat, coneguda també com a Monacàlia, per recordar i posar en valor aquesta relació. Multitud d’activitats durant el 14 i 15 d’abril per a tota la família. Per saber-ne més\nLa Fira Modernista del Penedès, creada i concebuda per l’Ajuntament de l´Arboç, ha estat des dels seus inicis una clara aposta estratègica del municipi per posicionar-se com la capital del Modernisme al Penedès i com una de les principals destinacions de turisme cultural. Aquí teniu el programa\nCom cada any la vila de Tossa de Mar retorna durant un cap de setmana al temps dels Indians, celebrant tot un seguit d’activitats dedicats a recordar aquella època. Enguany han titulat l’activitat Tossa Indiana, i en aquest enllaç hi trobareu el programa sencer de totes els activitats\nLa Mostra d’Igualada. Fira de Teatre infantil i juvenil. És la fira de referència de les arts escèniques per a tots els públics de Catalunya. Un gran aparador dels millors espectacles, que aplega al voltant de 36.000 espectadors i 700 professionals. Considerada Mercat estratègic de Catalunya, nodreix les programacions familiars del país i proveeix les d’arreu de l’Estat espanyol i l’estranger. La web de la fira\nI si a Igualada hi ha la Fira de Teatre a Mollerussa es celebra la 34ª edició del Saló del llibre Infantil i Juvenil de Catalunya, amb activitats diverses des d’ahir dia 11 d’abril i fins al dia 20 i presència d’autors. Especialment adreçat a les escoles. Per saber-ne més\nI a Barcelona… a Món Llibre, el Festival Literari per a nens i nenes, podràs conèixer les autores i els autors dels teus contes preferits, participar en els tallers més creatius, entrar en una biblioteca de somnis i saludar personatges de ficció que han pres vida! Vine al cor del Raval el cap de setmana del 14 i 15 d’abril i entra en un món d’aventures i emocions. Món Llibre és una capsa de sorpreses. Obre-la!\nEls amants dels barrets es donen cita a la rambla de Catalunya per lluir al cap les seves millors peces. El 14 d’abril a les dotze dels migdia, els amants dels barrets estan convocats a la rambla de Catalunya amb Diagonal per donar la sortida a aquesta particular desfilada. Durant dues hores, els participants passejaran amunt i avall de la rambla lluint tot cofois els seus barrets. Més informació\nTorna el Saló Internacional del Còmic de Barcelona que enguany arriba a la seva edició núm 36. Ja teniu el saló obert des d’avui mateix i entrades a la venda. Ja tardeu. La web del saló\nEl diumenge 15 d’abril se celebrarà una caminada Barnatresc que unirà el Llobregat amb el Besòs. Hi haurà tres itineraris diferents: l’itinerari llarg, d’uns 30 quilòmetres, que anirà de Cornellà de Llobregat fins a Sant Adrià de Besòs; l’itinerari mitjà, d’uns 20 quilòmetres, que també sortirà de Cornellà i arribarà a la plaça de Pau Vila de Barcelona, i l’itinerari curt, d’uns 10 quilòmetres, de la plaça de Pau Vila fins a Sant Adrià de Besòs. Aquí trobareu tots els detalls\nI entre proposta saludable i esportiva una altra de més lúdica. II Mostra de cervesa artesana i cultura popular de Nou Barris. Altrament coneguda com a 9 Birras Fest. Cerveses artesanes, tallers per fer cervesa, concerts, food truks i molt més. Us ho perdreu? Dissabte al matí a la Plaça Major de Nou Barris. Més info\nAquesta proposta, oberta a persones de totes les edats, és una iniciativa que promou l’ús de la bicicleta com a mitjà de transport habitual, amb l’objectiu d’aconseguir una mobilitat més sostenible i saludable que ajudi a millorar la qualitat ambiental i recuperi l’espai públic per a la ciutadania. Més informació en aquest enllaç\nDiumenge, 15 d’abril, a les 13.00 hores, tindrà lloc la festa d’inauguració del nou carrer de Pepe Rubianes, a la Barceloneta, en substitució del carrer de l’Almirall Cervera. La descoberta de la placa del carrer de Pepe Rubianes anirà precedida de parlaments de familiars i d’amics de Rubianes i la intervenció musical de Joan Manuel Serrat i Èric Vinaixa. L’acte tindrà lloc a la platja de la Barceloneta amb el carrer de l’Almirall Cervera. Més informació\nAvui, per acabar, ens posarem una mica nostàlgics i us deixarem amb un “clàssic” dels de casa, amb una de les interpretacions que més m’agraden.\nI, com que ha plogut, què millor que una imatge del riu Ebre, no?\n9 Birras FestbicicletaIgualadal'Arboç del PenedèsMollerussaMonacàliaPepe RubianesplujaSagrada FamíliaSaló del CòmicTossa de Mar


TP-2044 - Viquipèdia, l'enciclopèdia lliure\nLa TP-2044 és una carretera del Baix Penedès que discorre pels termes municipals del Vendrell, entre el seu nucli principal, la vila del Vendrell, i el poble de Sant Vicenç de Calders. La T correspon a la demarcació de Tarragona, tot i que actualment pertany a la Generalitat de Catalunya. La P indica que pertanyia a l'antiga xarxa de carreteres provincials.\nTé l'origen a l'extrem meridional de la vila del Vendrell, en el costat de ponent del Club de Tennis. Des d'aquell lloc surt cap al sud-oest, al cap d'un quilòmetre i mig arriba a la cruïlla d'on surt cap al sud la carretera TV-2048, i acaba d'arribar en mig quilòmetre més a l'extrem nord-oest del petit nucli de Sant Vicenç de Calders, on entra pel Carrer de la Bassa. Acaba el seu recorregut a la Plaça de la Font.\nLa TP-2044 en el seu entorn, a l'Institut Cartogràfic de Catalunya\nObtingut de «https://ca.wikipedia.org/w/index.php?title=TP-2044&oldid=24722760»\nLa pàgina va ser modificada per darrera vegada el 30 ago 2020 a les 19:59.


La Grevolosa (Garrotxa)\nInici Sants Camina Excursions La Grevolosa (Garrotxa)\nPublicat el Dilluns, 09 Octubre 2017 14:35\nDia 29 Octubre\nSortida a les 7 del matí de la Plaça de Sants.\nSortida sense complicacions que recorre indrets que llueixen especialment en època de tardor. L’iniciarem a la zona del Prat de la Vola, a tocar de l’entrada osonenca del túnel de Bracons. Indret encisador, planer, ple de prats i amb el riu Fornés que travessa la zona solitària i encalmada.\nBarcelona, Manlleu, Prat de la Vola, Barcelona.\nPrat de la Vola, Sant Nazari, La Grevolosa, Coll de Llancers, Sant Miquel de Castelló, Joanetes.\n•Desnivell: +750 m.\nTemps: 5,15 h.\nArribada prevista a Joanetes: 17 h.\nArribada prevista a Sants: 20 h. aprox.\nArribem a Sant Nazari, ermita del segle XIV, restaurada recentment, enmig de boscos de roure i grans boixos. Una mica més endavant entrem a la fageda de la Grevolosa. Es tracta d’un dels boscos més espectaculars de Catalunya. Fageda amb més de 300 anys de vida, conté diversos exemplars monumentals, de gran diàmetre i alçades per sobre els 40 metres. Des d'aquí anirem pujant suaument al Coll de Llancers, pas elevat que ens permetrà entrar al sector septentrional de la serra i tenir grans vistes sobre una bona part de la Garrotxa. Continuarem per dalt la carena fins a arribar a Sant Miquel de Castelló, a l’extrem de la serralada, amb grans vistes sobre el Puigsacalm, la plana de la Garrotxa i el Pirineu en un segon terme. En aquest indret, pel seu excepcional emplaçament, s’han arribat a trobar restes d’un poblat ibèric i es creu també que hi va haver un petit temple romà. D’aquí ja davallarem decididament cap a Joanetes, petit municipi al peu de la Serra de Sta Magdalena, on donarem per acabada la sortida.\nVocals de la sortida: Toni Domingo, Anna Cartaña\nPreu soci:16 €\nRecordeu el pagament s’ha de fer abans del dimarts anterior a\nla sortida, anotant el nom de la persona i el de la sortida.\nL’organització no es farà responsable dels accidents o danys que puguin rebre i/o ocasionar els participants, si bé vetllarà per evitar-lo. El mal temps no serà obstacle per a la celebració de la caminada, si bé l’organització podrà suspendre-la o modificar-ne el recorregut.\nNota important: Els socis de la UEC de Sants tindràn prioritat d'inscripció a la present excursió fins el dilluns 16 d'octubre. A partir d'aquest dia queda oberta a tothom.


La Casanova de Puig-redon. La masia està estratègicament situada al cap duna proa de la costa que separa els camps de conreu del Soler i de les Feixes, al seu m\nⓘ La Casanova de Puig-redon. La masia està estratègicament situada al cap duna proa de la costa que separa els camps de conreu del Soler i de les Feixes, al seu m ..\nⓘ La Casanova de Puig-redon\nLa masia està estratègicament situada al cap duna proa de la costa que separa els camps de conreu del Soler i de les Feixes, al seu mateix nivell, dels de cal Millet i Jovans, 25 metres sota seu. Vista des de cal Millet dóna tota la sensació dun castell.\nPer anar-hi cal agafar la pista en bon estat que surt, cap al nord, al km. 3.7 41° 49′ 54″ N, 1° 25′ 19″ de lantiga carretera LV-3005 de Torà a Solsona. Als 1.2 km es passa pel costat de les edificacions de cal Millet 41° 50′ 11″ N, 1° 24′ 44″ E i als 1.9 km es pren la desviació la dreta fins la Casanova.\nEdifici de tres plantes i quatre façanes.\nLa façana principal es troba orientada a lest, aprofita part dun cingle de pedra per aixecar la construcció, al costat de la porta daccés, es troba un contrafort que sobresurt del pla de la paret, laltre contrafort és a lextrem i una part dóna la volta per laltra cara. Dues escales condueixen la porta principal construïda en arc de mig punt, porta que permet laccés a una entrada on, al fons es troba una altra porta en arc de mig punt. la planta següent,hi ha una petita obertura, la part del centre una finestra amb llinda de pedra i a continuació un balcó interior amb barana de ferro. la darrera planta a lesquerra hi ha una petita obertura.\nla façana nord, hi ha una finestra amb llinda de pedra la segona planta i una de més petita la darrera. la façana oest, la planta baixa hi té annexat un altre edifici, la part dreta hi ha una petita entrada amb porta metàl lica. la planta següent, hi ha dues finestres amb llinda de pedra i ampit. la darrera nhi ha dues de petites. la façana sud, la planta baixa hi ha tres finestres. la següent, la part esquerra hi ha dues finestres, la dreta hi ha una gran obertura acabada amb arc que dóna a una galeria. la darrera planta hi ha una petita obertura. La coberta és de dos vessants nord-sud, acabada amb teules.\nA aproximadament 1 metre de la façana nord, hi ha una petita edificació, es tracta dun cup de vi. Ledifici annexat la façana oest, consta duna planta. la façana oest té algunes petites obertures. la façana est, té una entrada amb llinda de pedra on hi ha inscrita la data de 1761. La coberta és dun vessant oest, acabada amb teules. Al costat daquest darrer edifici, hi ha una prolongació daquest. Amb un espai tancat per la coberta però sense entrada, on hi ha una petita pica al mur oest.\nLa datació aproximada és del segle xviii però el seu enclavament a sobre dun petit turó i el seu nom "Casanova" fa pensar que pot tenir uns precedents més antics.\nCoberó, Jaume; Garganté, Maria; Oliva, Jordi. Inventari del Patrimoni Arqueològic, Arquitectònic i Artístic de la Segarra. Vol.II Torà. Hostafrancs: Fundació Jordi Cases i Llebot, Abril 2000, p. 118. ISBN 84-607-0408-4.\nWikipedia: La Casanova de Puig-redon


El 'chupinazo' obre la festa a Pamplona\n13 agost 2020 11:36\nNou dies de festa faran gaudir com cada any a desenes de milers de navarresos i visitants d'arreu del món\nEls Sanfermines de 2009 han començat aquest migdia a Pamplona després que la portaveu socialista a l'Ajuntament, Maite Esporrín, llançàs el 'chupinazo' que ha anunciat l'inici de nou dies de festa ininterrompuda a la capital navarresa, on es donaran cita fins al pròxim 14 de juliol desenes de milers de persones.\nMaite Esporrín ha sortit al balcó de la Casa Consistorial segons abans que donassin les dotze del migdia per cridar davant de milers de mossos que es congregaven a la plaça les paraules "Pamplonesos, pamploneses, `Visca San Fermín! `Gora San Fermín! Bones festes", i tot seguit prendre la metxa del coet.\nA la plaça, les milers de persones congregades han esperat el moment de l'esclat del 'chupinazo' al crit de 'San Fermín, San Fermín', i en l'instant en el qual ha sonat el coet, l'alegria s'ha apoderat de la plaça i dels seus voltants, i s'ha estès als diferents llocs de Pamplona, com la plaça del Castell i el Passeig de Sarasate, en els quals s'estava seguint l'inici de les festes des de pantalles gegants, per evitar les aglomeracions de la plaça Consistorial.\nL'inici de les festes s'ha desenvolupat amb normalitat. Com estava previst, la portaveu socialista ha sortit al balcó principal acompanyada per la batlessa, Yolanda Barcina, i per la resta d'edils, que volien compartir de primera mà l'inici de les festes.\nUna vegada que l'edil socialista ha près la metxa del 'chupinazo', la resta de membres de la corporació han anat prenent successius coets des del balcó, mentre per la porta principal de la Casa Consistorial sortia al carrer la banda de gaiters de l'Ajuntament.\nA baix, a la plaça, les milers de persones que es van donar cita per seguir l'inici de les festes s'han cordat de mica en mica el mocador vermell al coll, entre el llançament de litres de xampany, com ve essent habitual.\nAmb el llançament del 'chupinazo', els pamplonesos i visitants s'endinsen en nou dies de festa i bauxa. Demà serà el dia gran, festivitat de San Fermín, i tindrà lloc la processó en honor al sant pels carrers del casc antic de la ciutat.\nMentre la bandera espanyola ondegi a la balconada de l'Ajuntament de Iruña, les festes no es podran desenvolupar amb normalitat.


Josep Maria Puigjaner - Abril de 2016\nAquest text de Josep Maria Puigjaner i Matas es trobava en procés editorial, per incloure'l a la col·lecció de Fulls Candelians, quan ens assabentem de la mort de l'autor. Escriptor i periodista, Josep Maria Puigjaner, ha estat qualificats pels que l'estimaven com a "home de gran bondat, saviesa, fe i país, que ahir dia 20 d'abril va iniciar el camí de la transcendència cristiana, jesuítica i teilhardiana que cultivà en vida". Des de la Fundació Paco Candel, que comptà sovint amb la seva col·laboració, no podem més que ratificà aquesta sintètica definició d'una vida dedicada de forma brillant al periodisme i a l'anàlisi social.\nJa deus saber que l'església de la Mare de Déu del Port estava plena de gom a gom. Érem molts els qui volíem donar-te l'última salutació. Allà hi havia els teus, els de tota la vida, la gent del teu barri de Can Tunis. Allà hi havia -no hi podien faltar- representants de les diverses opcions polítiques catalanes. No sé què devien pensar de tu, però me'ls mirava i crec que tots manifestaven un aire de reconeixement envers la teva persona. En sé un, però, que hi era empès per una amistat pregona. Em refereixo a Jordi Pujol, que és el primer a creure que tu has estat un home important per a Catalunya. Ja saps que el President de la represa ha estat sempre atent als qui, venint de fora, han tingut la generositat d'identificar-se amb aquest país.\nA l'església de la Mare de Déu del Port, entre parlaments i homilies, se sentí la paraula patriota. Sí, Paco, tu eres un patriota de la nostra "vella, covarda, dissortada i tan salvatge terra", evocada per Salvador Espriu, que tu i tots nosaltres estimem amb un desesperat dolor. Un patriota que sabia que el sentiment radical de poble és un sentiment profund, no negociable i no substituible per cap altre. Tot això ho vas endevinar mentre escrivies aquella memorable obra que ha quedat fixada per sempre en la memòria de Catalunya: "Els altres catalans". Eren els anys seixanta, aquells anys en què el règim del general resistia amb displicència les escomeses dels disconformes i moltes persones temien ser acusades de desafectes a l'ordre imperant. El teu llibre va ser una campanada impressionant. Des d'aleshores vam començar a comprendre quina era la realitat social i cívica d'aquest país. Vam adonar-nos que tots érem Catalunya, que tots -els uns i els "altres"- estàvem cridats a realitzar la mateixa feina: posar Catalunya dempeus. Vam prendre consciència de la complexitat de la situaciò col·lectiva i de l'àrdua tasca que se'ns presentava al davant. Llegint-te, però, vam saber que no ens havíem de deprimir i que no era lícit desistir ni deixar-se caure en el derrotisme. Tu ens vas fer veure que la gent que havia vingut de distints racons de la Península, empesos pel legítim desig de millorar la seva qualitat de vida, estaven aprenent a estimar aquest país, que a poc a poc anirien coneixent les seves mancances i dificultats, i que serien molts els qui finalment es comprometrien al seu redreçament.\nQuan en acabar la cerimònia del teu comiat me'n vaig entornar cap a casa, em vaig donar el gust de rellegir el pròleg d'aquell llibret -el recordes?- que vam escriure a quatre mans amb la meva dona, Adriana, madrilenya de naixement i catalana d'adopció, clara representació dels "altres" catalans. Era un resum d'iniciació al país, il·lustrat per Pilarín Bayés, que vam titular "Ser catalán, ¿qué es eso?". Tu deies que era un llibre adient per als qui havien arribat de fora i que els posava en la pista de llançament per a esdevenir catalans. I, per si fos poc, avalaves la utilitat d'aquell treball "des de la perspectiva de la teva pròpia experiència".\nVull ara recordar -tu ja ho saps, però molts ho ignoren- que la llavor que vas deixar plantada en aquells anys de prohibicions, de mentides oficialitzades i d'ofec sistemàtic, va donar fruits esponerosos. Els "altres catalans" van evolucionar i es transformaren, com tu havies anunciat, en els "nous catalans", subjectes d'una tan intensa vivència del catalanisme que causà una admiració imponent. Tu mateix vas tenir ocasiò d'escoltar d'un dels qui va seguir les teves petjades, Eduard Picallo, amb motiu de la creació del moviment Catalonia Acord, aquestes paraules: "A totes i a tots vosaltres, catalans nascuts aquí o allà, a totes les persones que sentiu Catalunya com a pàtria pròpia, us demanem que feu de la veu individual un clam col·lectiu. Als nostres llocs d'origen, a tot l'Estat, a Europa, a tot el Món, diguem-los que Catalunya és la nostra nació i que a casa nostra solament hi ha una mena de ciutadans, els catalans, cadascun amb les seves particularitats. Tots amb els mateixos drets. Tots amb els mateixos deures. Tots formant Catalunya. Tots plenament respectats en les nostres diversitats.\nUna altra veu que cal considerar imbuïda de l'esperit que vas escampar tu, Paco, és la de Pedro Morón de la Fuente, periodista de gran projecció al Baix Llobregat i home convençut de la seva condició de nou català, que s'ha pronunciat més d'una vegada amb claredat i decisió sobre la falsa imatge que de Catalunya s'ha difós en alguns indrets de la geografia peninsular i ha mostrat el seu desacord total davant les acusacions de racisme, xenofòbia i intolerància que certa prensa desaprensiva encara avui està sostenint.\nA aquests testimonis que he citat se'n podrien afegir d'altres. Tots ells són continuadors de l'empenta inicial que desencadenà la publicació d'"Els altres catalans". Ara em ve també a la memòria aquell estol de nous catalans que posaren en circulació, fa uns quants anys, aquell manifest, que tu suscribies, titulat "Nosaltres, catalans", que s'expressava en aquests termes: "Reconeixem aquesta nació sense estat, diferenciada. I lluitarem per continuar vivint en un país acollidor. Ens sentim implicats en la gran tasca de seguir refent la cultura i la idiosincràsia catalana. Després de llargues dècades de ser combatuda, no és honest defensar que l'actual situació de democràcia doni per lícitament adquirits els avantatges que, a favor d'una cultura poderosa, van aconseguir les passades i llarguíssimes dictadures".\nAquest és el retrat literari que m'inspiren els records de la teva persona i de tot el que va significar per al nostre país. Ja sé que hi falten moltes coses: que vas ser senador a Madrid, que se n'anà abans que tu la Maruja, la teva dona, que vas ser un animador de la lluita antifranquista des d'una consciència obrera exigent i inflexible, que tenies amics de diversa adscripció política, que vas escriure altres llibres, i moltes més coses. Tanmateix, pensa que no he volgut fer una entrada d'enciclopèdia, sinó un retrat més aviat íntim que pugui servir d'escalf a la molta gent d'aquest país que t'estima i que, tot recordant-te, està més disposada a escoltar la veu d'un altre poeta de la terra, que de segur et resulta familiar. Vull dir aquell Martí i Pol que ens recomana: "Fem que tothom sàpiga bé les coses: / molt cautament construïm una pàtria, / molt cautament i amb una gran tendresa; / de tots depèn que sigui lliure i justa".\nDiplomat en Humanitats Clàssiques i en Periodisme,\nllicenciat en Filosofia i Lletres i en Teologia


Aigua | SocPetit TV\nPosts Tagged 'aigua'\nGravats bevent aigua\nUn simple cubell amb aigua és el protagonista d’aquest video tan curiós. En ell hi beuen diferents animals: abelles, ocells, un conill, gallines, un ase i, fins i tot, un búfal blanc! Com creieu que reaccionaran els diferents animals davant\nEl cigne que tenia por a nedar\n20 Abril 2017\t·\nSet cignes surten a nedar al llac una estona en un dia preciós i assolellat. Sis se’n van de cap a l’aigua sense pensar-s’ho dues vegades, però n’hi ha un que té força por a nedar. Tot d’una apareix una\n29 Setembre 2016\t·\nTres bruixes estan intentant reduir el nivell d’aigua en una casa inundada. No obstant això, es produeix un incident dramàtic… Voleu conèixer aquesta història?\nUna balena beluga em tira aigua!\n1 Octubre 2015\t·\nUn nen petit que estava davant d’una piscina veient una preciosa balena beluga, se’n va anar a casa xop després que el simpàtic animal li tirés aigua. El fet va succeir al Polar Ocean Park Hangzhou, a la província xinesa\n9 Abril 2015\t·\nAquest nen es queda ben estranyat quan veu que el seu pare es comporta igual que ell. Arribats a aquest punt ens hem de preguntar: qui és el bebè, el pare o el fill? Fan els mateixos gestos, les mateixes\nBessons a l’aigua\n21 Novembre 2013\t·\nNo hi ha res més tendre i emotiu que veure com dos germans bessons s’abracen i s’estimen mentre estan immersos en un bany ben relaxant.\nBall, Bebès, Humor\nSi tingués uns anys menys…\n25 Abril 2013\t·\nQuè faríeu si us miréssiu en un mirall i la imatge reflectida fos la de quan éreu uns bebès? Els protagonistes d’aquest anunci ho tenen clar, ballar i no parar!!\nUnes zebres una mica especials\n21 Febrer 2013\t·\nUna bandada de zebres gaudeix del seu moment per carregar energies i força a la balsa però, de sobte, totes elles es veuen interrompudes per un intrús inoportú… Aquest petit vídeo forma part dels tràilers que ofereix l’FMX 2013, un\nEl cicle de l’aigua explicat de manera original\nAlguna vegada heu intentat explicar el cicle de l’aigua als vostres fills i filles de manera entenedora i l’explicació no us ha acabat de convèncer? Aquí teniu un exemple visual molt original que segur que els crida molt l’atenció. Aquest\nHarry Potter i les copes musicals\n21 Juny 2012\t·\nUs presentem la que podria ser perfectament la banda sonora de les pel·lícules de Harry Potter. Si la compareu amb la versió original probablement notareu diferències, però en aquest vídeo ens demostren que no calen grans instruments per a crear\nQuè menja un camaleó? (2.689)\nCom menja el Tió? (2.531)\nLa passarel·la infantil de Custo al Festival de la Infància de Barcelona (2.226)\nSticky el camaleó (2.029)\nLa mare perfecta (1.976)\nAgafant l’horitzó (1.862)\n‘The Present’: un curtmetratge que us emocionarà! (1.818)\nMortadel·lo i Filemó contra en Jimmy el Catxondo (1.787)\nLa teva mare menteix (1.734)\nLego, la pel·lícula (1.696)


Fa dies que el vocabulari s’ha convertit en una arma perversa en el relat del conflicte polític en què vivim.\nD’Albert Rivera afirmant “me sorprende que los sindicatos mayoritarios estén al lado de los golpistas”, al coordinador general del PP, Fernández Maillo, explicant amb èmfasi que els CDR eren kale borroka, CDR que també han presentat com els comandos o bé insurgència i que abans que ho fessin els mateixos fiscals alguns lligaven interessadament al terrorisme. Jordi Cañas també va arribar a dir que al Parlament s’havia fet un “cop d’estat” com el del 23-F. I fent un buidat dels últims titulars “periodístics” més rabiosos trobem molts altres termes que abonen el camp d’aquesta escalada, com supremacismo, guerrilla urbana, adoctrinamiento...\nMalauradament, aquesta utilització la fa tothom. De tots cantons, Josep Costa, el vicepresident del Parlament, feia el dijous un símil entre Llarena i Tejero amb el cop d’Estat. Tampoc no ho podem permetre. I no podem caure en la trampa de concedir espais de demagògia fàcils.\nLa “festa” va començar fa temps. Amb quatre-cents sindicalistes encausats per la darrera vaga general. Amb dos estudiants que van passar a la presó uns quants dies pel fet de portar walkies en una manifestació i als quals també s’acusava de pertinença a banda armada. Amb tuitaires i rapers a judici. I alguns, al principi van mirar cap a una altra banda. I amb l’aval o els silencis positius de determinada part de la societat. Avui fer vaga ja no es considera socialment un dret, sinó que alguns la criminalitzen d’arrel. El llenguatge verbal, o simplement, fotogràfic, també ha tingut un paper. O alguns no recorden les portades dels diaris de l’endemà d’una vaga general, plenes de cotxes cremant o d’aparadors trencats? Maximitzant un fet concret, elevant a categoria tot un dia de protesta al carrer. Fent el titular fàcil però convertint un fet normal en el seu 99% de desenvolupament en una jornada globalment vandàlica.\nNo hem de permetre que ens robin el llenguatge. Cal dir les coses pel seu nom, i no deixar-nos portar per estridències que no porten enlloc per un grapat de vots\nEls CDR són l’expressió legítima d’una societat democràtica que accepta les dissidències i que fa de la mobilització la millor expressió d’una societat civil que es vol viva. Que estiguin atents tots els qui creuen que això no va amb ells. Que no es pensin que l’aigua no els arribarà al coll. Ja se n’encarregarà algú de fer servir aquell qualificatiu perfecte per atribuir-los coses impensables. Perquè allà on no arribin els fets, hi arribin les paraules. Per posar-hi ombres, per escampar sospites, en definitiva, per trobar el mot amb més benzina.\nNo podem deixar que es banalitzi el llenguatge. Perquè darrere d’ell es creen universos. Un cop d’estat és el que és. I en cap cas, ni el 27 d’octubre, n’hi va haver un, ni un jutge —per qui no tinc cap simpatia— és un colpista.\nNo hem de permetre que ens robin el llenguatge. Cal dir les coses pel seu nom, i no deixar-nos portar per estridències que no porten enlloc per un grapat de vots. L’escalada terminològica sembla que no té fi i en el fons se sembra en les ments menys hàbils políticament. Persones que viuen en i pel conflicte. No caiguem en la provocació. Un titular grandiloqüent no s’ho val.\nseguretat Per què la kale borroka és a anys llum de la protesta dels CDR Gemma Liñán


Josep Rull surt de la presó per treballar a Mútua de Terrassa - Diari de Girona\nJosep Rull surt de la presó per treballar a Mútua de Terrassa\nEl jutge de vigilància penitenciària rebutja el recurs de la Fiscalia contra el permís de l'exconsellera Bassa\nefe 10.03.2020 | 00:03\nL'exconseller Rull saluda a la seva arribada a Mútua de Terrassa. PAU VENTEO/EUROPA PRESS\nL'exconseller Rull saluda a la seva arribada a Mútua de Terrassa.\nL'exconseller de JxCat Josep Rull va sortir ahir de la presó de Lledoners (Bages) cap a les 08.15 hores després d'haver-se-li aplicat l'article 100.2 del reglament penitenciari i va anar a treballar a la Mútua de Terrassa, on va ser rebut per desenes de persones al crit de «llibertat». En sortir de la presó, un somrient Rull, acompanyat per la seva dona, va saludar els mitjans gràfics que es van apropar fins al centre penitenciari per captar el moment. «Avui surto de Lledoners amb el cap ben alt per la tasca feta amb tants de vosaltres. No surto lliure, encara, tot i que em sento com a tal. Lliure de pensar, lliure d'escoltar i parlar, lliure de compartir l'anhel de viure en un país lliure. Gràcies pel vostre escalf. Seguim», va escriure Rull al Twitter.\nPoc després, l'exconseller va arribar a la seu de Mútua de Terrassa, al carrer Sant Antoni, 39 d'aquesta localitat, acompanyat de la seva dona i del conseller que el va rellevar al capdavant del Departament de Territori de la Generalitat, Damià Calvet. Desenes d'independentistes esperaven l'arribada de Rull a Terrassa, on el van aclamar al crit de «llibertat» mentre l'aplaudien, el saludaven, l'abraçaven i li feien petons, durant un recorregut de pocs minuts a peu fins que va arribar a l'edifici de Mútua de Terrassa.\n«Sí» del jutge al permís de Bassa\nEl jutge de vigilància penitenciària ha rebutjat el recurs de la Fiscalia i ha avalat l'aplicació de l'article 100.2 del reglament penitenciari a l'exconsellera Dolors Bassa, que li permet sortir tres dies a la setmana, vuit hores la jornada, per tenir cura de la seva mare. En una interlocutòria, el titular del jutjat de vigilància penitenciària número 1 de Catalunya aprova l'aplicació del 100.2 que la presó de Puig de les Basses, a Figueres, va concedir a Bassa, de qui destaca el seu «personal convenciment» per la via de la negociació, i que a l'octubre del 2017 era més favorable a anticipar eleccions.\nLas Vegas posarà una terrassa a la zona que es va cremar.


La versió de l'SloMo a la valenciana que s'ha marcat Tàp Zàping - À Punt\nLa versió de l'SloMo a la valenciana que s'ha marcat Tàp Zàping\nChanel representarà Espanya el 14 de maig en Eurovisió amb el hit SloMo, que el programa d'À Punt ara ha versionat en la secció 'Tàp Music'\nLa versió de l'SloMo de 'Tàp Zàping'\n06 de maig 2022 - 10:23\n"Sempre sona reggaeton, ritme del dimoni". Així canta la Chanel Terrero valenciana que ha versionat l'SloMo, la cançó amb què Espanya participa en la 66a edició d'Eurovisió. Tots i totes coneixen el ritme d'aquest hit, que ara també podem cantar en valencià gràcies a la versió que Tàp Zàping ha fet en la seua secció Tàp Music, on ja s'han fet altres versions d'artistes com Zoo i el seu 'Tobobanc'.\nAmb Beyoncé com a diva referent, el 14 de maig Chanel representarà Espanya en el festival d'Eurovisió. Enguany se celebra a Torí. La seua coreografia sense respir, espera deixar sense alé els vora 180 milions d'espectadors de tot el món que s'espera que seguisquen el festival.\nChanel guanya el Benidorm Fest amb els seus ritmes llatins


Jaume Miravitlles. Informes sobre l'economia franquista de\nBotiga Llibres Els papers del Pavelló de la Rep Jaume Miravitlles. Informes sobre l'economia franquista de postguerra\nShare thisShare it via social link:Page Short Url: http://tinyurl.com/35xs92k Facebook del.icio.us Digg Windows Live G Bookmarks MySpace Twitter Twine Blogmarks LinkedIn Y! Bookmarks Barres i corones. La bandera de la ciutat de València (segles XIV-XIX)Prat de la Riba i la historiografia catalana. Intel·lectuals i crisi política a la fi del segle XIX\nJaume Miravitlles. Informes sobre l'economia franquista de postguerra ( Francesc Roca (ed.) )\nPreu: €19.00\t2008, 222 pp.\nJaume Miravitlles i Navarra (Figueres, 1906-Barcelona, 1988) es formà com a enginyer però destacà com a polític, periodista, escriptor, publicista, gran comunicador i analista. El seu activisme en contra de la dictadura del general Primo de Rivera comportà la seva detenció l'any 1924. El 1925 va participar en l'organització de l'atemptat contra el rei Alfons XIII. Va fugir a França i, instal•lat a París, es relacionà amb Francesc Macià i Ventura Gassol i prengué part en l'intent insurreccional de Prats de Molló de 1926. L'any 1930, retornà a Barcelona i fou empresonat fins a l'adveniment de la República. Fou professor a l'Escola del Treball de Barcelona. S'afilià al Bloc Obrer i Camperol i, el 1934, ingressà en Esquerra Republicana. Durant la Guerra Civil fou secretari de les Milícies Antifeixistes i el promotor i director del Comissariat de Propaganda fins al 1939. Convençut del valor publicitari de la imatge, creà la productora Laya Films per donar projecció internacional a la causa de Catalunya i de la República. El 1939 s'exilià a França, l'Àfrica del Nord i Mèxic i, finalment, l'any 1944, establí la residència a Nova York, on dirigí la revista Spanish Information, butlletí del govern republicà espanyol a l'exili. Retornà a Catalunya el 1962 i continuà amb la seva intensa producció periodística.